Document ID: /roh_data/filtered/fineweb-2-filterrobots_roh.jsonl.gz/22797

Terrada avant dretgira per l'anteriur cusseglier naziunal turitgais Christoph Mörgeli. Il Tribunal federal ha refusà ses recurs en connex cun abolir l'immunitad da l'anteriura cussegliera guvernativa da Turitg, Regine Aeppli. Il proceder saja stà correct ha decidì il Tribunal federal.
A l'anteriura directura da furmaziun è vegnì rinfatschà d'avair animà il settember 2012 l'anteriur rectur da l'universitad da Turitg, Andreas Fischer, da relaschar Mörgeli sco curatur dal museum da la medischina istorica. Il Cussegl dal chantun aveva refusà il favrer d'abolir l'immunitad da Aeppli.
RR novitads 14:00